Hange „Tehnilise valve, ja hooldusteenuse ostmine “.

Lisa 3 Hanke tehniline kirjeldus.

**1. Üldinfo**

1.1. Hanke tulemusel hankija (edaspidi ka tellija) tellib RMK kinnisvaraobjektidele teenuseid:

1.1.1. Tehnilise valveteenuse osutamine teenused (sh videovalve)

1.1.2. Valveseadmete hooldamise teenus.

1.1.3. ATS (automaatne tulekahjusignalisatsioon) hooldamise teenus.

1.1.4. Evakuatsiooni hädavalgustussüsteemide kontrollimise ja hooldamise teenus.

1.1.5. Tuletõkke- ja evakuatsiooniuste hooldamise teenus.

1.1.6. Valveseadmete erakorraline hooldamine

1.2. Pakkuja (edaspidi ka turvaettevõte) peab omama valmisolekut ühendada seadmed oma juhtimiskeskusega ja alustada teenuse pakkumist eeldatavalt 1. jaanuarist 2025

1.3. Pakkumuse hind esitatakse iga objekti kohta vastavalt tellitavale teenusele kuutasuna, vastavalt hankeosade maksumuse tabelis kirjeldatule (Lisa 2). Kinnisvaraobjekti moodustavad kõik kinnistul asuvad ehitised.

1.4. Pakkuja monteerib ja demonteerib modemid ning paigaldab turvaettevõtte plakatid ja kleebised.

1.5. Hankemenetlus on jagatud neljaks (4) osaks:

Hankeosa 1 – Lõuna piirkond

Hankeosa 2 – Lääne piirkond

Hankeosa 3 – Põhja piirkond

Hankeosa 4 -Saared

1.6. Pakkuja võib esitada pakkumuse ühele või mitmele hankeosale.

1.7. Igas hankeosas sõlmitakse raamleping ühe (1) eduka pakkujaga tähtajaga 48 kuud. Raamleping sõlmitakse mõistlikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama hiljemalt kolme tööpäeva jooksul peale hankijalt vastavasisulise ettepaneku saamist.

1.8. Valveteenust ja seadmete hooldusteenuseid osutatakse RMK kinnisvaraobjektidele, mis on esitatud lisas 1.

1.9. Pakkuja on kohustatud tagama tehnilise valve, sh videovalve teenuse ning ATS, evakuatsioonivalgustite hooldusteenuse, tuletõkke- ja evakuatsiooniuste hooldusteenuse vastavalt kehtivatele õigusaktide ja asjakohastele standarditele ja juhendmaterjalidele.

1.10. Kinnisvaraobjektidele on hankija poolt paigaldatud valveseadmestik (kaamerad vastavalt hinnaloendis märgitule, salvestid, keskseadmed, andurid, evakuatsiooni hädavalgustussüsteemid).

1.11. Kinnisvaraobjektide arv võib teenuse osutamise perioodi kestel muutuda, st objektide arv võib nii suureneda kui ka väheneda. Pakkujal on kohustus samadel tingimustel pakkuda teenust täiendavate objektide lisandumisel. Hankija edastab lisanduva objekti andmed ja objekti teenusest loobumise andmed vähemalt 14 kalendripäeva jooksul enne teenuse osutamise alustamist või lõpetamist. Objektide arvu muutumine vormistatakse lepingu lisana.

**2. Tehniline valveteenus**

2.1. Pakkuja on kohustatud enne teenuse osutamise alustamist üle vaatama olemasolevad valveseadmed, veenduma nende esmases töökõlblikkuses ning vajadusel paigaldama ilma täiendava lisatasuta valveteenuse teostamiseks vajalikud lisaseadmed. Seadmete soetuse eest tasub Tellija.

2.2. Pakkuja kohustub jälgima valveobjektide seisukorda juhtimiskeskusega ühendatud valvesüsteemi abil.

2.3 Juhul kui valveobjektile on ka paigaldatud kaamerad, siis turvaettevõte jälgib valveobjekti seisukorda jälgimisseadmestiku või jälgimisseadmestikuga ühendatud häireseadmestiku abil. Jälgimisseadmestiku videopildi visuaalvaatlust teeb operaator ainult valveobjektilt turvaettevõtte juhtimiskeskusesse saabunud häiresignaali korral.

2.4. Valveobjektilt häiresignaali saabumisel saatma valveobjektile selle kontrollimiseks patrullekipaaži (patrullekipaaž kontrollib valveobjekti visuaalse vaatluse käigus väliselt, et selgitada välja häire põhjus). Patrullekipaaži väljasõidutasu sisaldub teenuse hinnas.

2.5.. Juhul, kui videopildi vaatlusel on ilmne, et tegemist on valehäirega, videopildil ei tuvastata liikumist ega valveobjektile mittekuuluvaid objekte, kutsutakse patrullekipaaž tagasi ja valehäirest informeeritakse klienti e-kirja ja/või sms-i teel.

2.6. Juhul, kui patrullekipaaži väljasõidu põhjustas valveobjekti töötaja hooletus häireseadmestiku käsitlemisel; seadmete rike tellija või kolmandate isikute süül, sulgemata sissepääsud, aknad või avad, tasub tellija väljasõidu eest, pakkumuses esitatud hinna alusel, mis ei või olla suurem, kui keskmine turuhind (arvutamisel lähtutakse avalikult kättesaadavate andmete põhjal esitatud hindadest).

2.7.. Avastades jälgitaval valveobjektil sissemurdmise jäljed, võtab pattrullekipaaž tarvitusele abinõud sündmuskoha puutumatuse tagamiseks kontaktisiku või politsei saabumiseni. Juhul, kui kontaktisikuga ei õnnestu ühendust saada mehitatakse valveobjekt pakkuja turvatöötaja(te)ga. Turvatöötaja(te)l on õigus valveobjektile siseneda ainult kontaktisiku juuresolekul.

2.8. Patrullekipaaži häirele reageerimise maksimaalne aeg on linnasisestel objektidel ca 10 minutit ja maakonnasisestel sõltuvalt asukohast ca 30 minutit.

2.9. Autopatrull peab vastama Eesti Turvaettevõtete Liidu poolt sätestatud kõrgendatud nõuetele (B tase).

2.9.1. On varustatud mobiilse sidevahendiga.

2.9.2. On varustatud esmaste enesekaitse- ja kinnipidamise vahenditega.

2.9.3. Tagatud peab olema reageerija liikumise taasesitamist võimaldav jälgimine (GPS vm) vähemalt 1 kuu jooksul.

2.9.4. On varustatud valvatava objekti kaardiga, mis võimaldab tuvastada häire asukoha.

3. **Valveseadmete ja süsteemi hooldamise teenus (1 kord kvartalis)**

3.1. Valveseadmete hooldustöid teostatakse sagedusega 1 (üks) kord kvartalis ning nende kohta koostatakse hooldustööde akt, mis esitatakse hankijale.

teenuse hind peab sisaldama:

3.1.1. kõikide seadmete töökorras oleku kontrolli,

3.1.2. avastatud rikete kõrvaldamist,

3.1.3. seadmete tolmust ja mustusest puhastamist,

3.1.4. andurite patareide vahetatamist, valvekeskuseajatempli , tsoonide ja testsignaalide ning valvesüsteemi akude seisukorra kontrollimist (mõõteprotokoll),

3.1.5. seadmete testimist ja proovihäire tegemist..

3.1.6. Tulekustutite olemasolul teostatakse nende kontroll. Kontrolli kohta koostatakse tulekustuti kontrollakt, mis vastab Siseministri 12.12.2022 määrusega nr 44 „Nõuded tulekustutitele ja voolikusüsteemidele ning nende valikule, paigaldamisele, tähistamisele ja korrashoiule“ nõuetele. Kontrolltööde akt esitatakse hankijale.

3.1.7. kontrollitakse kõiki tehtud sissekandeid valve päevikusse (selle olemasolu korral) ja tegutsetakse vastavalt nendele;

3.1.8. kontrollitakse valvesüsteemi visuaalselt (seadmete olemasolu ja väline korrasolek, kaablite korrektne kinnitus jms);

3.1.9. kontrollitakse igast valvegrupist vähemalt ühe anduri rakendumist;

3.1.10. kontrollitakse häirete edastamist valvekeskusesse

4. **Automaatse tulekahjusignalisatsioonisüsteemi (edaspidi ATS) hooldus**

4.1. ATS hooldus tuleb teostada vastavalt siseministri 07.01.2023 määruse nr 1 peatükis 6 sätestatule. ATS süsteemi muutmisel või täiendamisel tuleb lähtuda sama määruse peatükis 2, 3 ja 4 sätestatust.

4.2. Kõik hoolduste ajad tuleb kooskõlastada kirjalikult Tellijaga vähemalt 3 tööpäeva varem.

4.3. Iga hooldus tuleb fikseerida kirjalikult vastavalt siseministri määruse 07.01.2013 nr 1 „Nõuded tulekahjusignalisatsioonisüsteemile ja ehitistele, kust tuleb automaatse tulekahjusignalisatsioonisüsteemi tulekahjuteade edastada Häirekeskusesse, ning tulekahjuteate edastamise ja sellest loobumise kord“ lisadele 3 ja 4. Akt allkirjastatakse süsteemi hooldaja ning hooldustöid vastu *võtva vastutava* isiku poolt. Lisaks kirjalikule aktile, kantakse andmed ka elektroonilisse hoolduspäevikusse.

4.4. kvartaalsed hooldused peavad toimuma järgmistel aegadel:

I kvartali hooldus ajavahemikul 01.01.-31.03;

II kvartali hooldus ajavahemikul 01.04.-30.06.

III kvartali hooldus ajavahemikul 01.07.-30.09;

IV kvartali hooldus ajavahemikul 01.10.-31.12;

4.5. Kord aastas teostatav hooldus peab toimuma jooksva aasta jooksul, s.o vahemikus 01.01-31.12, kuid mitte hiljem kui 12 kuu möödumisest eelmisest hooldusest.

1. **ATS-i ja valvesüsteemi tehnilistele probleemidele reageerimine**

5.1. Väljakutsetele reageerimise kriteeriumid

**AVARII** – rike, mis ohustab kas inimelusid, objekti turvalisuse tagamist või on tekitanud või tekitab olulist materiaalset kahju, sh keskkonnale. Avariilise olukorrana käsitleme juhtumit, kus ruumide kasutus nende otstarbele kohaselt pole võimalik

**RIKE** – rikke tulemusel (üldjuhul) seade või süsteem (paigaldis) kas seiskub või jätkab tööd nõuetele mittevastavalt või mitteusaldusväärselt; rikke ilmnemisel on häiritud normaalne töö- ja elukorraldus, kuid see ei too kaasa olulist materiaalset kahju, seejuures kasvab avarii tekke oht

**5.2. Avarii** lokaliseerimine viivitamata, kuid **hiljemalt 24 h jooksul avariist teadasaamisest arvates**. Avariijärgse remondi teostamine lepitakse eraldi kokku.

5.3. Rike kõrvaldatakse viivitamata, kuid hiljemalt 48 h jooksul rikkest teada saamisest arvates;

5.4. Pakkuja peab omama valmisolekut avariiteadetele reageerimiseks Tegevuse alustamine avariipiirkonna rikke taastamiseks ja avariide lokaliseerimiseks peab toimuma 6 tunni jooksul tööpäevadel kella 07.00-20.00 arvestatuna avariist teatamise algusest ning rikete likvideerimine hiljemalt 24 tunni jooksul või tellijaga eraldi kokkulepitud aja jooksul. Puhkepäevadel ja tööpäevadel 20.00-07.00 peab pakkuja omama valmisolekut vajadusel avarii likvideerida vastavalt kuni 48 tundi jooksul või eraldi kokku lepitud aja jooksul

**6.** **Tuletõkke- ja evakuatsiooniuste ja evakuatsioonivalgustuse hooldamise teenus**

6.1. Tuletõkke- ja evakuatsiooniuste teenus sisaldab hooldustööde teostamist vastavalt hooldusjuhendile. Hooldustööd dokumenteeritakse.

6.2. Tuletõkke- ja evakuatsiooniuste hooldustööd teostatakse vastavalt EVS 871:2017.

6.3. Evakuatsiooni hädavalgustussüsteemi kontrollimised ja hooldustööd teostatakse vastavalt EVS-EN 50172:2005

6.4. Kõik hooldused ja kontrollid tuleb kanda päevikusse Evakuatsioonivalgustussüsteemi muutmisel tuleb skeemides teha vastavad parandused

**7. Hooldusteenuse osutamise korraldus**

7.1. Iga hooldus tuleb fikseerida hoolduspäevikusse ja elektroonilisse hoolduspäevikusse, aktid edastatakse lepingus fikseeritud kontaktisiku e-postile ning sisselogitavatesse e-keskkonda.

7.2. Kõik hoolduste ajad tuleb kooskõlastada kirjalikult tellija kontaktisikuga vähemalt 3 tööpäeva varem, edastades mh hoolduse teostaja nime(d)

7.3. Plaaniline hooldus viiakse läbi tööpäevadel eelnevalt kooskõlastatud ajal, arvestades objekti tööaega.

7.4. Hoolduse käigus avastatud mittevastavuse kohta koostab pakkuja vastava akti ja esitab tellijale.

7.5. Mittevastavuse likvideerimiseks esitab pakkuja Tellijale hinnapakkumise koos kalkulatsiooniga, milles on eraldi välja toodud materjali tüübi (seade, valgusallikas, aku jne maksumus, mis ei ületa keskmist turuhinda). Töö tellimisel teostab pakkuja vastavalt vajalikud töö.

7.6. Tellijal on õigus tellida hinnapakkumiste alusel teostatavad tööd vastavat kvalifikatsiooni omavatelt kolmandatelt isikutelt;

**8. Valveseadmete erakorraline hooldamine**

8. Plaanivälise hooldus/remonttöö

8.1. Plaanivälise hooldus/remonttöö raames tasustatavad tööd (töötunni alusel tasustatavad):

8.2. Plaanivälise hoolduse/remonttöö ühe töötunni maksumuse hind peab sisaldama ka transpordi maksumust objektile. Pakutud hind ei või olla suurem keskmisest turuhinnast (arvutamisel lähtutakse avalikult kättesaadavate andmete põhjal esitatud hindadest).

8.3. Plaaniväline hooldus/remonttöö hõlmab alljärgnevaid töid:

tehnilised rikked (andurite vahetus, häirenuppude katete vahetus, akude vahetus, ahelate terviklikkuse taastamine, maaühenduste likvideerimine jne), mis on põhjustatud nt kasutajate, kolmandate isikute tahtlikest ja ettevaatamatutest tegudest; Pakkuja kooskõlastab täiendavate väljakutsete raames tehtavate tööde eelarve enne tööde teostamist tellija esindajaga.

8.4. Pakkuja pakutavad seadmed ja vahendid peavad vastama tellija tehnilistele nõudmistele ja nende maksumus ei tohi ületada sarnaste parameetritega seadmete ja vahendite keskmist turuhinda. Pakkuja esitab hinnapakkumise hiljemalt viie tööpäeva jooksul alates hinnapäringu saamisest.

8.5. Kõik täiendavate väljakutsete käigus tehtud tööd tuleb fikseerida aktiga. Lisaks kirjalikule aktile kantakse andmed ka elektroonilisse hoolduspäevikusse.

8.6. Täiendavate väljakutsete käigus tehtavate tööde aktil peavad olema esitatud järgmised andmed: töö teostamise asukoht ja aeg, töö tellija nimi, teostatud tööde kirjeldus, tööde teostamiseks kulunud töötunnid), tööde teostamiseks kulunud materjalid (liik, kogus).

8.7. Pakkuja esindaja on kohustatud enne tööde teostamist ja arve esitamist kooskõlastama Tellijaga kavandatavate tööd ja nende maksumuse. Pakkuja teavitab tellijat koheselt valveseadmete remonditööde ja / või varuosade vahetamise vajalikkusest ja mahust. Kui Tellija kinnitab pakkumuse, lepitakse täiendava remonttöö teostamise aeg täiendavalt kokku.

8.8. Hoolduse teostaja koostab akti kahes eksemplaris, millest üks jääb tellijale; akt allkirjastatakse süsteemi hooldaja ning hooldustöid vastu võtva tellija kontaktisiku või asutuse poolt määratud isiku poolt. Lisaks kirjalikule aktile kantakse andmed ka elektroonilisse hoolduspäevikusse ning e-keskkonda.

8.9. Tellijal on õigus tellida hinnapakkumiste alusel teostatavad tööd vastavat kvalifikatsiooni omavatelt kolmandatelt isikutelt;

8.10. Tellijal on õigus tellida tunnihinna alusel teostatavad tööd vastavat kvalifikatsiooni omavatelt kolmandatelt isikutelt juhul, kui töövõtja ei pea kinni käesolevas hankedokumendis sätestatud reageerimisaegadest (olenemata põhjusest). Juhul, kui selliste tööde teostamine kolmandate isikute poolt viiakse läbi kõrgema tunnihinnaga, kui see on sätestatud Töövõtjaga sõlmitavas lepingus, siis on Töövõtja kohustatud kompenseerima enammakstud summa.

**9. Muud nõuded**

9.1. Pakkuja peab pidama nõuetele vastavat juhtimiskeskust:

9.2. Tehnilised nõuded: juhtimiskeskus peab olema varustatud kaasaegsete seadmete ja tarkvaraga, mis võimaldavad tõhusat juhtimist ja seiret. Võrguühendus peab olema stabiilne, et tagada reaalajas kiire andmevahetus ja kommunikatsioon.

9.3. Turvanõuded: juhtimiskeskus peab järgima andmekaitse nõudeid, et tagada tundlike andmete turvalisus. Keskus peab olema kaitstud volitamata juurdepääsu eest, sealhulgas turvakaamerate ja juurdepääsukontrolli süsteemidega.

9.4. Operatiivnõuded: töökorralduses peavad olema selged protseduurid ja juhised, mis tagavad sujuva ja tõhusa töövoo, töötajad peavad olema kvalifitseeritud ja koolitatud.

9.5. Hankijal on vajadusel õigus kontrollida ning ekipaaži pädevuse ja reageerimise võimekuse olemasolu Eesti Turvaettevõtete Liidu (ETEL) kaasabil.

9.6. Juhtimiskeskus peab vastama kõigile seadustest tulenevatele nõuetele.